Trelis/gawiki huggingface dataset:
Irish Society for Promoting the Education of the Native Irish through the Medium of Their Own Language (1818). Bunaíodh an Irish Society for Promoting the Education of the Native Irish through the Medium of Their Own Language i mBaile Átha Cliath sa bhliain 1818. Bhí sé mar aidhm ag an "Society" scrioptúr reiligiúnach a chur ar fáil i nGaeilge.
Grúpa misinéireachta Protastúnach ba ea an "Society" a dhírigh ar Chaitlicigh a labhair Gaeilge a iompú ina bProtastúnaigh. Bhunaigh baill d’Eaglais na hÉireann an cuman. 
Cé gur laistigh den Eaglais Bhunaithe, an Eaglais Anglacánach, a tháinig an ‘Irish Society’ chun cinn, bhain sé le heite ar leith den Eaglais sin, leis an eite íoseaglasta nó ‘low church’, leis an eite shoiscéalach Chailvíneach. 
Imeachtaí.
Ba iad Henry Joseph Monck Mason (1778–1858), abhcóide (a bhí fostaithe mar phríomhleabharlannaí in Ósta an Rí) agus Robert Daly (1783–1872), a bhí an uair sin ina reachtaire i gCúirt an Phaoraigh) na príomhbhunaitheoirí. D'éirigh Daly ina easpag Chaisil, Imligh, Phort Láirge agus na Leasa Móire sna blianta 1843–72. Easpag eile a bhí taobh thiar den Society ba ea Power le Poer Trench (ardeaspag Thuama 1834–1839).
Foilsíodh an chéad tuarascáil ón "Irish society" sa bhliain 1818. Is cuid de bhailiúchán Stairiúil Ginearálta Leabharlann na Parlaiminte (Leabharlann an Oireachtais) an foilseachán seo.
Faoin mbliain 1829 bhí Monck Mason in ann dóchas a léiriú as obair an chumainn nuair a chuir sé na staitisticí seo i láthair: Districts: 24ː Inspectors: 28; Masters: 472; Pupils: 17,512 (of which: Adults:13,546 Females: 2,493)Sa bhliain 1830 d’fhoilsigh an Scoiety "Bíobla agus Tiomna Nua" a chuir Éadbhard Ó Raghallaigh in eagar faoi mhaoirseacht Monck Mason.
Conspóid.
Ba shoiléir ar an gcéad riail a bhí ag an gcumann nach raibh i múineadh léamh na Gaeilge ach réiteach praiticiúil. An cuspóir a bhí ag an obair seo ná cumas léite Gaeilge a thabhairt d’fhoghlaimeoirí fásta le go mbeidís in ann an Bíobla Gaeilge a léamh. Ní raibh scríobh na teanga i gceist ar chor ar bith.
Mar sin, ba mhinic ráite ag an Society é go gcuirfeadh léamh na Gaeilge na foghlaimeoirí ar bhóthar an Bhéarla. Ba nós leo a bheith á gcosaint féin orthu siúd a d’áiteodh go mbeadh obair an chumainn ag cur moill ar bhás na Gaeilge, teanga a bhí, dar leo, ina bhac ar dhul chun cinn na sochaí.
Ach ag an am céanna, ba bheag a bhí idir meon na bProtastúnach soiscéalach agus meon na hEaglaise Caitlicí i leith na Gaeilge: teanga na n-íochtarán ab ea í dar leo beirt.
Christine Lagarde. Bean ghnó agus dlíodóir Francach is ea Christine Lagarde (a rugadh ar 1 Eanáir 1956) a bhain clú amach dóibh féin sa chomhthéacs idirnáisiúnta. Ceapadh Lagarde mar Uachtarán ar an mBanc Ceannais Eorpach sa bhliain 2019.
Saol.
Bhí Lagarde i mbun Baker &amp; McKenzie, comhlacht sainchomhairleoireacht bhainistíochta sna Stáit Aontaithe, ó 1999 go dtí 2005, 
D'éirigh Lagarde ina Aire Trádála sa Fhrainc sa bhliain 2005, agus ansin ina Aire Airgeadais in 2007, an chéad bhean riamh ar aire airgeadais í ar thír de chuid an G8 Idirghabhálach ba ea é mar aire; mar shampla, bhí an rialtas le linn na géarchéime airgeadais ag cur go mór in aghaidh aon íocaíocht bhreise le príomhfheidhmeannach a ligeann oibrithe chun siúil i mbliana.
Iarcheannasaí an Chiste Idirnáisiúnta Airgeadais (2011-2019) is ea Lagarde. Mar Stiúrthóir Bainistíochta an Chiste Airgeadaíochta Idirnáisiúnta a bhliain 2015, mhol Christine Lagarde muintir na hÉireann agus dúirt gurb iad agus a n-ionadaithe laochra an scéil.
Ar a triail, 2016.
Cuireadh Lagarde ar a triail sa bhliain 2016 maidir leis na céadta milliún d'airgead stáit a híocadh le fear graithe as an bhFrainc fhad's a bhí sise ina hAire Airgeadais ar an tír i 2008. Bhí cúiseanna a bhaineann le 'faillí' agus mí-úsáid airgid stáit séanta ag Lagarde faoin mbaint a bhí aici le hos cionn €400m a híocadh in airgead cúitimh leis an bhfear gnó, Bernard Tapie, iar-úinéir de chuid an chomhlachta Adidas a bhí ann agus dlúth chomhpháirtí le Nicolas Sarkozy, Uachtarán na Fraince ag an am. Ach faoi dheireadh thiar thall, ní raibh dada as an mbealach déanta aici.
Banc Ceannais Eorpach.
Sa bhliain 2019, d'éirigh Lagarde ina ceannasaí ar Bhanc Ceannais na hEorpa, ar an gcéad bhean le dul i bhfeighil air. Tháinig sí i gcomharbacht ar Mario Draghi. Dúirt sí ag an am go mbeadh sé i gceist aici coinneáil a bheag nó mhór leis an obair a bhí ar bun ag Mario Draghi.
Agus í ag fógairt socruithe ollmhóra i mí Aibreáin 2020, le tacaíocht a thabhairt don gheilleagar, dúirt sí nach raibh codanna de gheilleagair thíortha an euro ag feidhmiú ar chor ar bith mar gheall ar na srianta a bhaineann le Covid -19.
Conspóid san Iodáil, 2020.
I dtús 2020, agus roimh an cúlú eacnamaíochta mar gheall ar Covid, chuir Lagarde go mór le deacrachtaí na hIodáile nuair a d’fhógair sí nach raibh aon dualgas ar an mBanc Ceannais cabhrú leis an Iodáil maidir le hairgeadra nó an tír a choinneáil i limistéar an euro.
Bhí na hIodálaigh ar buile agus rinne siad gearán go poiblí nach raibh aon dlúthsheasamh leis an Iodáil á léiriú ag an Aontas Eorpach ná ag aon bhallstát eile de. Dúirt Matteo Salvini, ceannaire an Liga, go raibh “cabhair ag teastáil ón Iodáil ach nach bhfuair sí ach buille sa bpus”.
Pearsanta.
Tá beirt chlainne ag Lagarde. Is snámhaí den chéad scoth í agus dath breá buí uirthi de ghnáth. Bean ard chaol atá inti; tá sí sé troithe ar airde, idir 180cm agus 183 cm agus sála arda á gcaitheamh aici go minic.
Léigear Malakand. Ba é léigear Malakand , a tharla 26 Iúil-2 Lúnasa 1897, ná an léigear ar gharastún na Breataine sa réigiún Malakand coilíneach na Breataine san Imeallchúige Iarthuaiscirt na hIndia. Thug na Briotanaigh aghaidh ar fhórsa d'fhinígh Phaistiúnacha a raibh a dtailte treibhe roinnte ag an Líne Durand, an teorainn 2,445Km idir an Afganastáin agus India na Breataine, a dréachtaíodh ag deireadh na gcogaí Angla-Afganastánach, chun cuidiú le coinneáil siar an méid a raibh eagla na Breataine air, sé sin scaipeadh tionchair Impireacht na Rúise i dtreo bhfo-ilchríoch na hIndia.
Deepwater Horizon. Ardán druileála ola i Murascail Mheicsiceo ba ea an Deepwater Horizon, rige ola de chuid British Petroleum (BP). Bhí an tobar 40 míle i bhfarraige ó chósta Louisiana agus an tobar is doimhne dár ndearnadh riamh ar domhan. 
Phléasc an rige ola ar an 20 Aibreán 2010. Bhí na mílte tonna den amhola ag teacht i dtír ag an am. Meastar go raibh an doirteadh ola seo ar an tubaiste timpeallachta is measa riamh i stair na Stát Aontaithe. 
Cúlra.
Tá an tobar a dhruileáil an Deepwater Horizon ar an tobar is doimhne dár ndearnadh riamh (‘Druileáil Domhainmhara’ nó Deepwater drilling). Bhí béal an tobair ar ghrinneall míle faoi dhromchla na farraige. Ansin bhí an tobar féin 35,000 troigh (10,000 méadar) ar doimhne.. 
Braitheann an cineál seo druileála ar an teicneolaíocht is nua-aimseartha dá bhfuil ann. Bíonn an obair a bhaineann leis fíorchasta agus bíonn contúirt mhór ag baint leis. 
Bhí costas de chéad milliún dollar ag baint le Deepwater Horizon. Nuair a thosaíonn an obair dhruileála, cosnaíonn gach bomaite suim mhór airgid. Bhí brú an-mhór, dá chionn sin, ar bhainisteoirí cur in aghaidh aon innealtóir a chuirfeadh locht nó dearmad in iúl. Mar sin, ní iontas ar bith é gur ag an tobar is nua agus is doimhne sa bhliain 2010 a tharla an tubaiste timpeallachta is measa.
Imeachtaí.
Rinne BP roinnt iarrachtaí an tobar a stopadh ach theip orthu, arís is arís. 
Dúirt BP ag an am go raibh an tobar ag scairdeadh 5,000 bairille ola in aghaidh an lae amach san fharraige. Ach faoi cheann roinnt seachtainí, bhí orthu an uimhir sin a mhéadú go 60,000 bairille (níos mó ná dhá mhilliúin galún).
Polaitíocht.
Bhí an tubaiste ina conspóid pholaitíochta faoin am seo chomh maith le bheith ina tubaiste tráchtála agus timpeallachta. Bhí na Poblachtánaigh ag cur an mhilleáin ar an Uachtarán Obama agus bhí Obama ag cur an mhilleáin ar BP. Thug Obama “tubaiste ollmhór timpeallachta gan fasach” ar an doirteadh i Murascaill Mheicsiceo. 
Ag breathnú siar dúinn anois, is cinnte gur féidir an milleán a chur ar BP, ar an Minerals Management Service (Gníomhaireacht Stáit), agus ar roinnt conraitheoirí móra ar nós Transocean (a thóg an rige). 
Mar sin féin, tá an druileáil domhainmhara chomh casta agus tá na costais chomh mór is go bhfuil contúirt mhór ag baint léi. 
Léiríonn cás an Deepwater Horizon nach amháin go bhfuil costais mhóra timpeallachta ag baint le hiompar na hola (Exxon Valdez (1995)) agus le dó na hola (Athrú aeráide) ach go bhfuil costais mhóra timpeallachta ag baint lena hastarraingt freisin.
Cultúr.
Rinne an sitúrthóir/scríbhneoirPeter Berg an scannán, "Deepwater Horizon", saothar a bhí dírithe ar eachtraí a tharla agus ina raibh Wahlberg mar Thadhg an mhargaidh.
Valtteri Bottas. Is tiománaí Foirmle a hAon Fionlannach é Valtteri Viktor Bottas. Rugadh é in Nastola, An Fhionlainn ar an 28 Lúnasa, 1989. I 2022, ghlac sé páirt i gCraobh Dhomhanda Foirmle a hAon leis an bhfoireann Alfa Romeo. Thiomáin sé le Williams agus Mercedes roimhe sin.
Maolruanaidh Mór mac Taidhg. An chéad rí Magh Loirg ba ea Maolruanaidh Mór mac Taidhg, agus sinsear gach rí ina dhiaidh. Deirtear de ghnáth gur mhair sé timpeall na bliana 956.
Tadhg mac Cathail (rí Chonnacht 925–956) ba ea a athair agus Conchúr mac Taidhg, rí Chonnacht ón mbliain 967, a dheartháir. Bhí sé in ann deichniúr ar a laghad a mhaíomh mar shinsear ina ríthe Chonnacht ón 6ú haois ar aghaidh.
Is dóigh go raibh beart éigin déanta ag Maolruanaidh, go mbeadh sé ina rí Magh Loirg, in ionad na clainne Mhic Riabhaigh a bhí ann ó dhúchas, mar chúiteamh ar aon éileamh ar ríogacht an chúige. Clann Mhaolruanaí, níos deireanaí Mhic Dhiarmada, ba ea a mhuintir. Glaodh Mhic Dhiarmada Rua ar géag níos deireanaí den chlann.
Muircheartach mac Maolruanaí Mhóir. Dara rí Mhagh Loirg Muircheartach mac Maolruanaí Mhóir, ach is duine gan iomrá é. Ní fios fiú dátaí a réimis. Tháinig a mhac, Tadhg, i gcomharbacht air.
Daniel Ricciardo. Is tiománaí Foirmle a hAon ón Astráil é Daniel Joseph Ricciardo. Rugadh é in Perth, An Astráil Thiar ar an 1 Iúil, 1989. I 2021, ghlac sé páirt i gCraobh Dhomhanda Foirmle a hAon leis an bhfoireann McLaren. Thiomáin sé le Hispania, Torro Rosso, Red Bull agus Renault roimhe sin. Tugtar Honey Badger (Gaeilge: broc meala) air mar leasainm.
Rugadh a athair Guiseppe 'Joe' Ricciardo i bhFiacarra, ach d'aistrigh sé go dtí an Astrail lena theaghlach seacht mbliana d'aois. Rugadh mathair Ricciardo, Grace, san Astrail, ach bhí tuismitheoirí o cassignana o dhuchas aici. Ta deirfiúr ag Ricciardo freisin: Michelle.
Ag fás aníos i nDún na Creige, ba iad na cuimhní is luaithe a bhí ag Ricciardo ar chúrsaí mótair ná a athair ag rásaíocht ag Rásbhealach Barbagallo i Wanneroo in aice láimhe. Thosaigh sé ag cartadh in aois a naoi.
Is minic a thugtar 'an broc meala' air agus é ag tagairt dá stíl rásaíochta, ag miniu conas. "Ta sé ceaptha a bheith ar an ainmhí is mó eagla i ríocht na n-ainmhithe. Nuair a fhéachann tú air, bíonn cuma gleoite air, ach chomh luath agus a thrasnaíonn duine éigin a chríoch ar bhealach nach maith leis, iompaíonn sé ina chorraí agus rachaidh sé i ndiaidh rud ar bith- tigers, pythons -casann sé go han-tapa, ach is fear maith é." Ag fás anios mar lucht leanuna de thiománaí Sraith Corn NASCAR Dale Earnhardt, ghlac Ricciardo imhit a tr mar a uimhir rásaíochta ina on oir do.
Maolruanaidh mac Taidhg. Ceathrú rí Mhagh Loirg ba ea Maolruanaidh mac Taidhg. Bhí sé i gcoróin am éigin déanach san 11ú (agus b'fhéidir go luath sa 12ú) haois. Níl ach dáta amháin, 1080, nasctha lena réimeas.
Tadhg Mór mac Maolruanaí. Cúigiú rí Mhagh Loirg ba ea Tadhg Mór mac Maolruanaí. 
Is é Tadhg Mór an chéad rí Mhagh Loirg a bhfuil dataí dearfa ann dó. Is dóigh go raibh réimeas gearr aige, murab ionann is a réamhtheachtaí, ach b'fhéidir go bhfuil botún an sna ríliostaí.
Maolseachlann mac Taidhg Mhóir. Rí Mhagh Loirg ba ea Maolseachlainn mac Taidhg Mhóir. 
Feictear Maolseachlainn san iontráil gearr a leanas as Annála na gCeithre Máistrí:
Diarmaid mac Taidhg Mhóir. Seachtú rí Mhagh Loirg ba ea Diarmaid mac Taidhg Mhóir. Bhí sé i gcoróin ón mbliain 1124 go dtí 1159. Gaol agus faoi ghéillsine chlann Uí Chonchúir, ríthe na gConnacht, ba ea é. Sinsear ba ea é de chlann Mhic Dhiarmada, agus dá bharr freisin na géaga admháil úd Mhic Dhiarmada Rua, Mhic Dhonnchadha agus Uí Chruadhlaoich.
Muirgheas mac Taidhg Mhóir. Ochtú rí Mhagh Loirg ba ea Muirgheas mac Taidhg Mhóir . Bhí sé i gcoróin ón mbliain 1159 go dtí 1187. An t-iar-rí Tadhg Mór mac Maolruanaí ba ea a dheartháir.
Ina thásc don bhliain 1187, deirtear i nAnnála na gCeithre Máistrí:
Lando Norris. Tiománaí de chuid Fhoirmle a hAon as Sasana is ea Lando Norris, a rugadh 13 Samhain 1999 i mBriostó . Sa bhliain 2021, beidh sé ag glacadh páirte i gCraobh Dhomhanda Foirmle a hAon, leis an bhfoireann McLaren.
Carlos Sainz Jr.. Is tiománaí Foirmle a hAon Spáinneach é Carlos Sainz Vázquez de Castro. Rugadh i Maidrid, An Spáinn é ar 1 Meán Fómhair 1994. I 2021, ghlac sé páirt i gCraobh Dhomhanda Foirmle a hAon leis an bhfoireann Ferrari. Thiomáin sé le Torro Rosso, Renault agus McLaren roimhe sin.
Is mac le Carlos Sainz é.
Conchúr mac Diarmada. Naoú rí Mhagh Loirg ba ea Conchúr mac Diarmada. Bhí sé i gcoróin ón mbliain 1187 go dtí 1196.
Beatha.
Feictear Conchúr sna hannála don bhliain a rinneadh rí de. Bhuail tintreach Carraig Loch Cé agus loisceadh í agus bádh Duibheasa bean Chonchúir sa chlampar.
Cuireann an iontráil seo in iúl go raibh an rítheaghlach ina chónaí chéanna féin ar an gCarraig i Loch Cé. 
Rinneadh rí de Chonchúr an bhliain tar éis bhás Muirghis. Ní fheictear arís é 1196, nuair a thug sé suas a choróin chun dul in ord i Mainistir na Búille. Tháinig Tomaltach na Carraige i gcomharbas air.
Tuairiscítear a bhás ina thásc don bhliain dár gcionn, 1197.
Ainm athartha nó sloinne.
Mar shloinne, bheadh Ó Maol Ruanaidh, as a athair, Diarmaid mac Taidhg Mhóir Ó Maol Ruanaidh aige. Ainm athartha ba ea "mac Diarmada" ag an am. Sa chéad ghlúin eile, d'éirigh Mac Diarmada ina shloinne nua.
Jovenel Moïse. Fear gnó agus polaiteoir de chuid Háítí ba ea Jovenel Moïse (26 Meitheamh 1968 – 7 Iúil 2021). Toghadh ina Uachtarán ar Háítí é in 2017. 
Bhí géarchéim ag bagairt ar an tír sa bhliain 2019. Thosaigh léirsithe i bPort-au-Prince in aghaidh rialtas Moïse. Bhí sé curtha ina leith ag an bhfreasúra ag an am go raibh Moïse ag iarraidh deachtóireacht a bhunú i Háítí. 
Feallmharú.
Feallmharaíodh Moïse ina áras cónaithe sa phríomhchathair Port-au-Prince ar 7 Iúil 2021. Lámhachadh agus gortaíodh a bhean chéile Martine Moïse chomh maith agus tá cóir leighis á cur uirthi san ospidéal. Bhí Moïse 53 bliain d'aois ag an am. Bhí an tír ina aimhriar in a lán áiteanna ag an am.
Tháinig príomhaire na tíre, Claude Joseph, i gcomharbacht ar Moïse mar uachtarán.
Chandrashekhar Agashe. Ba thionscalóir agus dlíodóir Indiach é Chandrashekhar Agashe (Marathi: चंद्रशेखर आगाशे; IAST: Candraśekhara Āgāśe; 14 Feabhra 1888 - 9 Meitheamh 1956), agus is fearr a mheabhraítear dó mar bhunaitheoir an Brihan Maharashtra Sugar Syndicate Ltd.. stiúrthóir na cuideachta ó bunaíodh é i 1934 go dtí a bhás i 1956.
Sléacht Springhill. Ar 9 Iúil 1972, i Springhill, Béal Feirste, maraíodh Margaret Gargan (13 bliain d'aois), an tAthair Noel Fitzpatrick, sagart paróise, Patrick Butler (39 bliain d'aois agus seisear clainne air), John Dougal (16 bliain d'aois), agus David McCafferty (15 bliain d'aois). Lámhacadh agus gortaíodh daoine eile.
Bhí an Reisimint Pharaisiúit agus / nó Reisimint 1st King’s ann ag an am, b'fhéidir. Fiú inniu (sa bhliain 2021), níl a fhios againn cé a bhí ann, cén t-am a bhí siad ann, agus cá raibh na saighdiúirí suite.
Is cosúil go raibh Dougal agus a chairde ag spraoithiomáint. Stop an carr agus rith na gasúir leo ach scaoileadh orthu agus iad ag éalú. Bhí ciarsúr bán ina lámh ag an tAthair Noel Fitzpatrick nuair a scaoileadh é. Bhí Patrick Butler agus David McCafferty ag iarraidh cóireála gharchabhrach a chur orthu, is cosúil. Is soiléir nach raibh airm ar bith ag na híospartaigh ag an am.
Mhair na heachtraí lámhaigh b'fhéidir 90 nóiméad in iomlán. 
Dúirt Arm na Breataine ag an am go raibh na híospartaigh gafa i lár an achrainn leis an IRA.
Ionchoisne ach fiosrúchán ar bith.
Bhí coiste cróinéara ann i 1972 ach bhí sé easnamhach; rinneadh 'fíorasc oscailte’ ar na maruithe uilig. Ní raibh scrúdú balaistíochta ann fiú. "“There are no records that there was any significant inquiry into the circumstances [of Margaret Gargan's death]" agus "no ballistics or forensic evidence was recovered".
Tá daoine ann ag iarraidh ceart agus cóir dá ngaolta ó shin. Ach níor tharla faic. Níor reáchtáladh fiosrúchán ó shin.
Cormac Mac Diarmada (I). Tríú rí déag Mhagh Loirg ba ea Cormac Mac Diarmada. Bhí sé i gcoróin ón mbliain 1218 go dtí 1244.
D'éag Cormac i " n-aibit Manaigh Léith."
Sinsear Mhic Dhiarmada Rua ba ea Diarmaid Rua Mac Diarmada, seandubhó Chormaic.
Mark Ward (polaiteoir). Is polaiteoir Éireannach agus Teachta Dála é Mark Ward. Is ball de Shinn Féin é. Toghadh é do thoghcheantar Baile Átha Cliath Thiar-Meán i bhfothoghchán na bliana 2019. Tá sé cáilithe mar theiripeoir iompraíochta. Diagnóisíodh go raibh scléaróis iolrach air sa bhliain 2005.
D'fhás Ward aníos in Harelawn, i dtuaisceart Chluain Dolcáin.
Sruth ailtéarnach. Sruth ailtéirneach a tugtar ar sruth a athraíonn treo drom ar ais go rialta. Is mór idir é seo agus sruth díreach; sreabhann sruth díreac i dtreo amháin i gcónaí.(SD nó DC). Tagann sé seo ó bhataire.
Sreabhann an sruth ailtéirneach sa leictreacas príomhlíonra. Sreabhann sruth chuig gléasanna tríd sreanganna beo agus neodrach. 
Bíonn sruth urcóireach sa sreang neodrach maidir leis an sreang beo. 
Sreabhann lucht ó sreang beo tríd an gléas go dtí an sreang neodrach agus arais. Is an lucht ailtéirneach sa sreang beo a thiomáineann an sruth.
Duncan Smith (polaiteoir). Is polaiteoir Éireannach agus Teachta Dála é Duncan Smith, a rugadh i mBaile Átha Cliath ar 17 Bealtaine 1983. Is ball de Pháirtí an Lucht Oibre é.
Rialtas Sealadach Phoblacht na hÉireann (1916). Nuair a ghabh ceannairí an Éirí Amach Ard-Oifig an Phoist i mBaile Átha Cliath Luan Cásca, an 24 Aibreán 1916, d’fhógair siad 'Rialtas Sealadach Phoblacht na hÉireann'. Léigh Pádraig Mac Piarais forógra amach thar ceann an 'Rialtais Shealadaigh', más fíor dóibh féin é. Mar fhocal scoir, dúirt sé"arna shíniú thar ceann an Rialtais Shealadaigh: Tomás Ó Cléirigh, Tomás Mac Donnchadha, Éamonn Ceannt, Seán Mac Diarmada, Pádraig Mac Piarais, Séamas Ó Conghaile, Seosamh Pluincéad."
Ansin ar an 30ú Aibreán 1916, d'fhógair an Piarsach go raibh "sé socraithe ag comhaltaí an Rialtais Shealadaigh atá i láthair ag an gceanncheathrú géilleadh gan chomha".
Ní raibh mórán iomrá i measc phobal na hÉireann ar Shínitheoirí an Fhorógra, a bhí idir 29 agus 59 bliana d’aois. Ní raibh siad tofa, ach féincheaptha. Mar sin féin, sheas siad do shnáitheanna éagsúla de náisiúnachas na hÉireann agus d’Athbheochan na Gaeilge (ach Níor léigh an Piarsach an forógra ach i mBéarla).
Caithfear a rá nach raibh bá an phobail ar thaobh na gceannairceach ar dtús báire, mar gheall ar easpa tuisceana ar an gcuspóir, chomh maith le daoine a bheith ag fáil bháis; an t-ár agus an doirteadh fola.
D’athraigh sé sin go tapaidh, áfach agus sa bhliain 1919, bhunaigh An Chéad Dáil córas rialtais i ndáiríre. Ach chuir Éirí Amach 1916 tús le próiseas, as ar lean Éire agus an Bhreatain Mhór a dheighilt óna chéile.
Tomaltach na Carraige Mac Diarmada. Rí Mhagh Loirg ba ea Tomaltach na Carraige Mac Diarmada (Meán-Ghaeilge Tomaltach na Cairge Mac Diarmata). Bhí sé i gcoróin ón mbliain 1197 go dtí 1207.
Mhic Dhonnachadha.
Sinsear chlann Mhic Dhonnchadh, ba ea Donnchadh mac Tomaltaigh. D'éirigh an chlann ina ríthe nó tiarnaí Tír Oirill, Contae Shligigh. Ba é Tomaltach Mac Donnchadh, garmhac Dhonnchadha féin, beo sa bhliain 1315, an chéad a fheictear sna hannála leis an sloinne.
Lua annál.
Feictear an iontráil a leanas sna hannála maidir le clann Mhic Dhiarmada agus a ngaoil, Uí Maolruanaí:
Poitéinseal ianach. Is éard is poitéinseal ianach ann ná an cóimheas idir an lucht leictreach ("z" ) agus ga ("r" ) an iain.
formula_1
Iomalartú. Sa mhatamaitic, is éard is iomalartú ann ná eagar de roinnt rudaí in ord áirithe. Go garbh, is éard atá i gceist le iomalartú tacar, socrú dá chomhaltaí i seicheamh nó in ord líneach, nó má tá an tacar ordaithe cheana féin, atheagrú ar a eilimintí.
Má scríobhtar na litreacha A, B agus C ina líne, ceann i ndiaidh a chéile, 6 eagar is féidir a bheith orthu: ABC ACB BAC BCA CAB CBA.
Iomalartú a thugtar ar gach eagar; mar sin 6 iomalartú dhifriúla is féidir a bheith ann.
Tagraíonn an focal " iomalartú" freisin don ghníomh nó don phróiseas chun ord líneach tacar ordaithe a athrú.
Ríthe Uí Fhiachrach Mhuaidhe. An géag tuaisceartach de chlann Uí Fhiachrach ba ea Ríthe Uí Fhiachrach Mhuaidhe, lonnaithe ar mhagh na Muaidhe.
Ríthe na gConnacht ba ea luath bhaill an rítheaghlaigh, ach sáraíodh iad ag a ngaoil Uí Bhriúin faoin the 8ú haois. Faoin 12ú haois, bhí an sloinne Ó Dubhda glactha ag an rítheaghlach.
Aireachtach ua Dúnchadha Mhuirsce. Rí Uí Fhiachrach Mhuaidhe ba ea Aireachtach ua Dúnchadha Mhuirisce (???–730).
Dúnchadh Mhuirisce ba ea sheanathair Aireachtaigh. Murab ionann is a sheanathair, ámh, ní dhearnadh rí Chonnacht de.
Tadhg Ó Dúshláine. Is file agus scríbhneoir acadúil é Tadhg Ó Dúshláine. Bhí sé ina léachtóir sinsearach le Nua-Ghaeilge in Ollscoil Mhá Nuad, áit ar chaith sé 40 bliain ag obair.
Carol Cronin. Ealaíontóir as Cill Mhantáin í Carol Cronin, atá lonnaithe i gContae Chiarraí faoi láthair. Léirítear cumhacht na farraige agus síorathrú an Aigéin Atlantaigh ina cuid muirdhreach. Chaith sí seal ar an mBlascaod Mór agus i nDún Chaoin agus bhí tionchar aige sin ar a cuid peintéireachta. Taispeánadh ealaín dá cuid i mBaile Átha Cliath, Londain, Dusseldorf, Nua-Eabhrac agus áiteanna eile. Tá a gailearaí féin aici anois sa Daingean.
Conmhach mac Doinn Cothaithe. Rí Uí Fhiachrach Mhuaidhe ba ea Conmhach mac Doinn Cothaid (bás 787).
Is é Connmhach an rí is luaite den ghéag Mhuaidhe ar atá fianaise do ann.
Dubhda mac Conmhaigh. Rí Uí Fhiachrach Mhuaidhe ba ea Dubhda mac Conmhaigh. Sinsear eapainmneach de chlann Uí Dhubhda as tuaisceart na gConnacht ba ea é.
Beatha.
Rianaigh Dubhda a shinsearacht siar go dtí semi-legendary Niall Naoighiallach leathstairiúil (bás c. 450), trína mac, Fiacha mac Néill (beo 507–514).
Rí Donn Cothú mac Cathail (bás 772) ba ea seanathair Dhubhda. Conmhach ba ea athair Dhubhda agus a dhearthár, Caomhán.
Dar le Dubhaltach Mac Firbhisigh (263.8), an deartháir níos óige ba ea Dubhda ach tháinig sé ar shocrú le Caomhán, ina ndéanfadh rí de Dhubhda, ach go mbeadh rogha tailte ag ionadaí Caomháin agus bheith ag guaillí rí Uí Fhiachrach go síoraí agus tuilleadh ceártaí i dteannta sin. 
Rinneadh rí Uí Fhiachrach Mhuaidhe dá gharmhac, Aodh ua Dubhda (bás 983).
Aodh ua Dubhda. Rí Uí Fhiachrach Mhuaidhe ba ea Aodh ua Dubhda (bás 983).
Cellach mac Dubha ua Dhoinn Chothaithe mhic Cathail ba ea sinsearacht Aodha. Sa Fionn ina dhiaidh, glacadh Ua Dubhda mar shloinne, m.s., Maol Ruanaidh Ua Dubhda (bás 1005) agus "Gebennac" Ua Dubhda (bás 1005).
Rugadh an teideal rí nó tiarna Ui Fiachrach Muaidhe ina thásc don bhliain 983. De shliocht Aodha is ea gach rí, maraon le Cinn na Fine Uí Dhubhda.
Maol Ruanaidh Ua Dubhda. Rí Fhiachrach Mhuaidhe ba ea Maol Ruanaidh Ua Dubhda (bás 1005).
Aedhuar Ua Dubhda. Rí Uí Fhiachrach Mhuaidhe ba ea Aedhuar Ua Dubhda (bás 1059).
Muircheartach An Collach Ua Dubhda. Rí Uí Fhiachrach Mhuaidhe ba ea Muirchertach An Cullach Ua Dubhda (bás 1096).
Domhnall Fionn Ua Dubhda. Rí Uí Fhiachrach Mhuaidhe ba ea Domhnall Fionn Ua Dubhda (bás 1126).
Mac Aodha Ua Dubhda. Rí Uí Fhiachrach Mhuaidhe ba ea Mac Aodha Ua Dubhda (bás 1128).
Amhlaibh mac Domhnaill Fhionn Ua Dubhda. Rí Uí Fhiachrach Mhuaidhe ba ea Amhlaibh mac Domhnaill Fhionn Ua Dubhda (bás 1135).
Mac Domhnaill Ua Dubhda. Rí Uí Fhiachrach Mhuaidhe ba ea Mac Domhnaill Fhionn Ua Dubhda (bás 1136).
Aodh mac Muircheartaigh Ua Dubhda. Rí Uí Fhiachrach Mhuaidhe ba ea Aodh mac Muircheartaigh Ua Dubhda (bás 1143).